
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	24 februarie 2011

	Nr.
	26/18


AVIZ

asupra proiectului de Lege privind ratificarea Amendamentului convenit prin schimbul de scrisori semnate la 11 august 2009 şi 2 martie 2010 la Bucureşti şi la 3 februarie 2010 la Washington, dintre România şi Banca Internaţională pentru Reconstrucţie şi Dezvoltare, la Acordul de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului privind serviciile municipale, semnat la Bucureşti la 24 iulie 2006 şi pentru modificarea Legii nr.124/2007 privind ratificarea acestui Acord

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură obişnuită, prin adresa nr. PL.x 24 din 9 februarie 2011, cu proiectul de Lege privind ratificarea Amendamentului convenit prin schimbul de scrisori semnate la 11 august 2009 şi 2 martie 2010 la Bucureşti şi la 3 februarie 2010 la Washington, dintre România şi Banca Internaţională pentru Reconstrucţie şi Dezvoltare, la Acordul de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului privind serviciile municipale, semnat la Bucureşti la 24 iulie 2006 şi pentru modificarea Legii nr.124/2007 privind ratificarea acestui Acord.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege mai sus menţionat în şedinţa din 22 februarie 2011.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege. 
     PREŞEDINTE



    

SECRETAR

  SULFINA BARBU

  

GHEORGHE CIOCAN
Întocmit,
Consultant, Nicoleta Toma

